open-index/open-wikipedia-markdown huggingface dataset:
Hammerfestingen

***Hammerfestingen*** er ei norsk lokalavis. Den er ei ukeavis som kommer ut i Hammerfest. Avisa ble startet av Caroline Greiner Haukeland, Synnøve Aukan og Eybjørn Paulsen i 2011, og Caroline Greiner Haukeland var redaktør ved oppstart. Første utgave utkom i desember 2011. 

I 2012 hadde *Hammerfestingen* et opplag på  ifølge medienorge. 

I 2022 ble Amedia største eier i avisa.

## Opplag
* 2012: 1&nbsp;132 
* 2013: 1&nbsp;194 
* 2014: 1&nbsp;330
* 2015: 1&nbsp;209
* 2016: 1&nbsp;245
* 2017: 1&nbsp;259
* 2018: 1 385
* 2019: 1 242
* 2020: 1 264
* 2021: 1 492
* 2022: 1 156

## Referanser

 	 
## Eksterne lenker
* Avisas nettsted
Bárður Oskarsson

**Bárður Oskarsson** (født 1972) er en færøysk bildebok forfatter, illustratør og kunstner. Han bor i Danmark, hvor han tok en kunstutdanning fra Skolen for Billedkunst 1992–93.

## Bibliografi

### Barnebøker, forfatter og illustratør
Barnebøker, som Bárður Oskarsson både skrev og illustrerte:
* Ein hundur ein ketta og ein mús, Bókadeild Føroya Lærarafelags (BFL), 2004
** Le chien, le chat et la souries. Circonflexe 2006 (utg. i Frankrike)
** Hundurinn, Kótturin og Músin, Mál og Menning, 2007, (utg. i Island)
** En hund, en kat og en mus. Torgard, 2008. (utg. i Danmark) 
** En Hund en Katt og ei Mus, Orkana, 2013. (Norge)
* Beini, BFL, 2007
** Kødbenet. Torgard, 2008 (utg. i Danmark)
* Pól, hin kuli giraffurin, BFL, 2007
** Poul, en cool giraf. Torgard, 2009. (utg. i Danmark)
* Flata kaninin, BFL, 2011
** Den flade kanin. Torgard, 2011. (utg. i Danmark)
** Das platte Kaninchen, Jacoby & Stuart, 2013 (utg. i Tyskland)
** Den flate Kaninen, Orkana, 2013. (Norge)
* Stríðið um tað góða grasið, BFL, 2012

### Barnebøker, hvor Bárður Oskarsson er illustratør
* Tussarnir á tussatindi, Hermannsson, Bókadeild Føroya Lærarafelags (BFL), 1993
* Tunnuflakin, Debes Dahl, Skúlabókagrunnurin. 1991
* Margreta og Mjólkin, Vang, BFL, 2002
* Um svidnu pussifelluna og.., Gaard, BFL, 2003
* Tónalæra 1, 2, 3, 4, Skúlabókgrunnurin, 2004
* Um træskoytur og.., Gaard, BFL, 2004
* Um gentur og.., Gaard, BFL, 2005

## Kunstudstillinger

Kunstutstillinger som Bárður Oskarsson har deltatt, både med andre og for seg selv:
* Listaskálin, FO, 2013
* Nordatlantens Brygge, DK, 2013
* Stefansonshús, FO, 2013
* Gallery Focus, FO, 2012
* My Imaginary Library, Europa, 2007
* Christiania, DK, 2006
* Leikalund, FO, 2006
* Cafe Jonas, DK, 2005
* Nordatlantiske brygge, DK, 2005
* Smiðjan í Lítluvík, FO, 2004
* Føroyahúsið (Den færøyske Hus i København), DK 2003
* Smiðjan í Lítluvík, FO, 2002

## Priser m.m.
* White Raven of The international children`s digital library, Special Mention, 2006, for boken *Ein hundur, ein ketta og ein mús* (norsk tittel: *En Hund en Katt og ei Mus*, engelsk tittel: A dog, a cat, and a mouse)
* Grunnur Torvald Poulsens, 2005 (legat)
* Vestnordisk råds barne- og ungdomslitteraturpris, 2006
* Barnamentanarheiðursløn Tórshavnar býráðs, 2007
* White Raven of The international children's digital library, 2013 for boken *Stríðið um tað góða grasið* (engelsk titel: The quarrel over the good grass)
* Der LUCHS-Preis für Kinder- und Jugendliteratur nr. 322 for "Das platte kaninchen", november 2013.

## Referanser
Tamesel

**Tamesel** (*Equus africanus asinus*, tidligere også *Equus asinus asinus* og *Equus asinus*) er en domestisert form som nå regnes som en underart av afrikansk villesel (*Equus africanus*). Tamesel er populære arbeidsdyr i mange land, spesielt i landene rundt Middelhavet og i mange land i Midtøsten, Asia og Amerika.

Eslet ble trolig domestisert i Egypt eller Mesopotamia for omkring 5000–6000 år siden og er siden spredd rundt om i verden. I dag (2006) regner man med at det finnes over 40 millioner tamesler i verden. Eslet brukes både som ridedyr, trekkdyr og kløvdyr. I mange land har dessuten eslet spilt en viktig rolle i ulike prosesjoner og ritualer, også som offerdyr.

Tameslets progenitor er trolig nubisk villesel (*E. a. africanus*) og somalisk villesel (*E. a. somalicus*). I dag regner man med at det finnes omkring 150–200 (185 i 2006) ulike eselraser. Flest tamesler finnes det i Kina (trolig over 11 millioner), deretter følger Pakistan, Etiopia og Mexico.


Fil:MountainDonkey.jpg|tamesel som kløvdyr
Fil:Lamu 23 BG 643.jpg|tamesel som kløvdyr
Fil:Lamu 23 D 3.jpg|tamesel som kløvdyr
Fil:Lamu 23 D 2.jpg|tamesel som kløvdyr
Fil:Lamu 23 D 1.jpg|tamesel som ridedyr
Fil:Debre Zeyit - Flickr - Dave Proffer (2).jpg|tamesel som ridedyr
Fil:Carrying Water in Thar.JPG|tamesel som trekkdyr
Fil:Donkey-drawn cart in Aswan 2019 with a man and three children.jpg|tamesel som trekkdyr
Fil:Niger, Liboré, donkey cart.jpg|tamesel som trekkdyr


## Referanser
Arnstein Arnebergs vei

**Arnstein Arnebergs vei** kan vise til blant annet: 
 
* Arnstein Arnebergs vei (Bærum), en vei på Lysaker.
* Arnstein Arnebergs vei (Oslo), en vei på Skøyen i Ullern bydel.
Håkon Møller

**Håkon Andreas Møller** (født 1982) er en norsk musiker.

Møller spiller hovedsakelig tangentinstrumenter, men trakterer også banjo, gitar, munnspill og bass.

Fra 2015 representerer Møller Miljøpartiet De Grønne i bystyret i Bodø.

## Diskografi
### [[Charlotte & The Co-Stars]]
* *Listen to My Soul* (2014)
* *Amsterdamned* (2014)
* *Stamina* (2017)
### [[American Suitcase]]
* *[[Lighthours (American Suitcase-album)|Lighthours]]* (2014)
### [[Jocelyn (band)|Jocelyn]]
* *[[Jocelyn (Jocelyn-album)|Jocelyn]]* (2009)
### Halden Electric
* *Grace Under Pressure* (2009)
* *[[Dignity (Halden Electric-album)|Dignity]]* (2011)
* *[[Women (Halden Electric-album)|Women]]* (2013)
### [[Casa Murilo]]
;Album
* *[[Lifting Ships]]* (2010)
* *[[The Rise and Fall]]* (2012)
* *[[Ignition (Casa Murilo-album)|Ignition]]* (2014)
;Singler
* *Wrecking Ball* (2012)
### [[Motorgruppa]]
* *Et hardt liv* (2009)
* *Torturer meg* (2010)
### [[André Holstad and The Saints]]
;Album
* *[[Counting Backwards]]* (2012)
* *[[AHATS]]* (2015)
;Singler
* *Tragedy* (2015)
* *YaYaYaYa (The End)* (2015)

### Deltar på
* Motel Flavor: *[[Halfway to Gone (Motel Flavor-album)|Halfway to Gone]]* (2007)
* Dan Kristofferson: *[[It's Cold Tonight]]* (2009)
* Sindre Hunsbedt: *[[Refraction (Sindre Hunsbedt-album)|Refraction]]* (2010)
* Kristoffer Asknes: *[[How Would We Know]]* (2010)
* Perfect Pop Records: *[[Tweest and Shout]]* (2011)
* Marius Kristiansen: *[[Days Go By EP]]* (2012)
* Gilhuus: *Tearing You Apart* (2012)
* Gilhuus: *[[Dead of Winter]]* (2012)
* Gran Salvation: *City Lights* (2012)
* Gran Salvation: *Blow Your Door Down* (2013)
* Depui: *Queen of Mercy* (2013)
* Gran Salvation: *[[Beginnings End Press Play]]* (2013)
* Marius Kristiansen: *[[Statements (Marius Kristiansen-album)|Statements]]* (2013)
* Depui: *Reach for the Stars* (2013)
* Airbag: *The Greatest Show on Earth* (2013)
* Raga Rockers: *[[Faktor X]]* (2013)
* Comet Kid: *[[Roots (Comet Kid-album)|Roots]]* (2014)
* Marius Kristiansen: *Do It All Again' (2014)
* [[Marius Kristiansen]]: *Live at Kolben* (2014) 
* [[Depui]]: *Growing Wild* (2014)
* [[Marie Tveiten (musiker)|Marie Tveiten]]: *19 kronblad* (2014)
* [[Roger Græsberg]] & [[Bonanza Kidz]]: *Gode venner i Nepal* (2014)
* [[Adam Cliff]]: *Song of Adam* (2014)
* [[Dan Kristoffersen]]: *Velkommen* (2014)
* [[Mimmi Tamba]]: *Storm* (2014)
* [[Adam Cliff]]: *Solitary* (2015)
* [[Tara Lill Flåten Nicolaisen|Tara Lill]]: *Don't Tell Me* (2015)
* [[Bård Christiansen|Christiansen]]: *I Wanna Know Ya* (2015)
* [[Bård Watn]]: *The Nornic Rue* (2015)
* [[Tor Brynildsen]]: *60 Years of Rock'n'Roll* (2016)
* [[Bård Christiansen]]: *Hard Working Man'' (2018)

## Referanser


## Eksterne lenker
*
Ian Bankier

**Ian Bankier** (født 1952 i Glasgow) er styreleder i fotballklubben Celtic og øverste leder og medeier av whiskyforhandleren GlenKeir Whiskies Ltd.  

Bankier er utdannet jurist fra University of Edinburgh og arbeidet først som advokat, blant annet som partner i advokatfirmaet McGrigors i 15 år med spesiale i selskapsrett før han arbeidet innenfor flere whiskyprodusenter, blant annet som direktør for Burn Stewart Distillers PLC og administrerende direktør for CL World Brands Limited før han ble medeier GlenKeir Whiskies Ltd som drifter butikkjeden *The Whisky Shop* som er Storbritannias største whiskyforhandler med 22 butikker i Skottland og England.

Han er faren til den skotske badminton-spilleren Imogen Bankier som er en av Skottlands ledende utøvere i sin idrett.

Han etterfulgte sir John Reid som Celtics styreleder 14. oktober 2011 etter å ha gått inn i styret samme sommer.

## Referanser
Olav Paus

**Olav Paus** (født 17. februar 1912 i Drammen, død 29. juli 1974) var en norsk forretningsmann, administrerende direktør og hovedaksjonær i Paus & Paus AS, og generalkonsul for Senegal.

## Karriere

Han var sønn av Alf Paus og Fredrikke Møller. Faren grunnla firmaet Paus & Paus sammen med sin bror Nicolay Nissen Paus. Hans farfar var skipsreder og skipshandler i Svelvik Ismar Mathias Pauss og hans morfar var bryggerieier i Halden Frederik Møller.

Han var utdannet ved Wrekin College i England, handelshøyskole i Sveits og Sorbonneuniversitetet i Frankrike. Han inntrådte i Paus & Paus i 1933, og var stasjonert i England, Tyskland, Frankrike og USA. Han ble direktør i 1938 og administrerende direktør i 1945. Han var også styremedlem i Kjemikalieagentenes Forening og medlem av representantskapet i Follum Fabrikker (1961–71).

Da andre verdenskrig brøt ut var han på forretningsreise i Frankrike, og meldte seg for de franske styrker, hvor han tjenestegjorde som fenrik og liaisonoffiser i den franske hær. Senere under krigen arbeidet han i Forsynings- og gjenreisningsdepartementet i London.

Han var Senegals generalkonsul i Norge.

Han ble gift 12. juli 1946 med Ada (Xenia) Mathiesen (f. 6. mars 1919) fra Drøbak, datter av major Sigurd (Wilhelm) Mathiesen og Hjørdis Bjerch. Hans bolig i Villaveien 31 i Oslo ble senere residens for den danske ambassadøren. Huset er tegnet av Holger Sinding-Larsen i nordisk nybarokk og ble fullført i 1918.

## Utmerkelser
*Kommandør av Løveordenen (Senegal)
*Ridder av Kroneordenen (Belgia)
*Deltagermedaljen
*Médaille de la Reconnaissance française

## Referanser
Axel Skarpjordet

**Axel Skarpjordet**, også skrevet **Aksel**, (født 1. juli 1906 i Øyer, død 26. oktober 1985) var en norsk kombinertløper og langrennsløper som representerte Øyer IL. I VM i Oslo i 1930 ble han nummer 7 i kombinert og nummer 23 på 17 km langrenn. Han var på Gudbrandsdal skikrets' lag som fikk Generalstabens pokal som beste 3-mannslag på 30 km i hovedlandsrennet (NM) i 1931. Skarpjordet ble nummer 5 på 30 km i hovedlandsrennet 1929.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 104 og 294, digitalisert av Nasjonalbiblioteket)
Malene Fosli Flataker

**Malene Bettina Fosli Flataker** (født 1995) er en norsk trompetist fra Korsvoll i Oslo. Hun har spilt trompet siden hun var ni år gammel. Som 12-åring ble hun tatt opp på talentprogrammet «Unge Talenter» på Barratt Due musikkinstitutt, hvor hun studerer med Arnulf Naur Nilsen i Oslo Filharmonien. Gjennom programmet har hun deltatt i masterclasses med kjente utøvere fra inn- og utland, bl.a fra Royal College of Music i London.

Malene har flere svært gode plasseringer fra regionale og nasjonale mesterskap som solist og med ensembler. I 2008 og 2009 vant hun Oslo- og Akershusmesterskapet for solister.  I 2010 gikk hun til topps i ensembleklassen i Ungdommens musikkmesterskap med BDM trompetkvintett.  Etter bronseplassering i 2010, vant hun solistklassen i 2011 (med 98 av 100 mulig poeng) i Norges Musikkorpsforbunds Norgesmesterskap for solister og ensembler og fikk tittelen Norgesmester. Hun var, etter prøvespill, yngste deltaker i det nasjonale representasjonskorpset Norsk Blåseorkester (dirigert av Ole Edvard Antonsen). Hun ble i 2012 og 2013 tatt opp i Nasjonalt Undomssymfoniorkester (NUSO) og Bedford International Youth Exchange Orchestra.  Hun har hatt solistoppdrag bl.a. med Det norske blåseensemble i Halden og Oslofjord Brass. 

I 2011 ble Malene kåret til Årets Talent i NMF Øst. 

Høsten 2012 deltok hun i programserien NRK Meisterklasse hvor hun ble invitert med av trompetisten Tine Thing Helseth. Programmet er vist på NRK1 og NRK2 i 2012 og på SVT1 våren 2013. I 2012 mottok hun Nordbergs Lions Kunstnerstipend for en ung, lovende kunstner i Nordre Aker Bydel.

Høsten 2013 og 2014 vant hun sammen med  Trombonet messingkvartett,  ensembleklassen i Ungdommens Musikkmesterskap. I 2014 var premien blant annet å spille på Victoria Art Festival i Malta, Gozo, i juli 2015. De fikk strålende kritikker, se lenke. 

Kvartetten har også spilt på Slottet ved to anledninger, se lenke, og på Horten Kammermusikkfest.   

## Referanser
It’s the Arps EP

***It's the Arps*** er en EP av Todd Terje. Den  ble lansert av Smalltown Supersound og Todd Terjes eget plateselskap Olsen i 2012. Navnet spiller på den analoge synthesizeren ARP 2600, som han laget musikken med. 

EP-en inneholder totalt fire låter. Førstesporet «Inspector Norse» ble en hit på klubber og radiostasjoner flere steder i verden, og sørget for Todd Terjes internasjonale gjennombrudd som musikkprodusent. 

## Mottakelse
Albumet ble godt mottatt av musikkanmeldere verden over. På nettstedet Metacritic har albumet en gjennomsnittlig score på 80 av 100, basert på åtte anmeldelser, noe som indikerer «generelt gode kritikker».

Musikkanmelder i *H!SSIG.no* Alexander Thorstvedt beskriver musikken som «opplagt og spaca eurodisco med tunge beats, skrudde lyder og langt-på-natten-melodier».

*[[Aftenposten]]*s anmelder Robert Hoftun beskriver førstesporet «Inspector Norse» som «syv minutter riffdrivende, nynnbar discopop med lekker tyngde og variasjon», og spår den å «bli landets største elektropophit siden Röyksopps klassiker «Eple»».

*[[Pitchfork]]*s anmelder Andrew Gaerig er begeistret for både «Inspector Norse» og «Swingstar»-suiten, men kaller «Myggsommer» en «smal glipp». 

«Inspector Norse» havnet høyt oppe på mange årsbeste-lister. Låta ble kåret til årets beste spor av nettstedet Mixmag, årets nest beste spor av nettstedet Resident Advisor, årets nest beste norske låt av nettstedet *P3.no*, og havnet på 36.-plass på Pitchforks liste over årets hundre beste låter.

## Feide med P3
Til tross for gode anmeldelser og suksess i utenlandske klubbmiljøer, fikk ikke «Inspector Norse» mye spilletid på norsk radio. NRK P3s musikksjef Mads Borch Bugge mente låta var for dårlig egnet på radio og beskrev den som «bakgrunnsmusikk til en strandbar eller en butikk». 

Borch Bugge ble kraftig kritisert for uttalelsen. ««Inspector Norse» er en av de største internasjonale låtene Norge har produsert på en stund, at statsstøttet norsk radio ikke vil spille den på dagtid viser hvor irrelevant kanalen har blitt som musikkformidler,» repliserte en irritert Prins Thomas, mens *[[Dagens Næringsliv]]*s musikkanmelder Audun Vinger i en kronikk beskyldte Borch Bugge for «å bæsje på leggen».

I 2013 ga Todd Terje sammen ut singelen «Strandbar», et lite stikk til Borch Bugges beskrivelse av «Inspector Norse».

## Spor
1. «Inspector Norse» (6:36)   

2. «Myggsommer» (3:20 )  

3. «Swing Star Pt. 1» (4:19)   

4. «Swing Star Pt. 2» (6:42)

## Referanser


## Eksterne lenker
*
Eyde

**Eyde** er et etternavn som kan vise til:

* Christian Samuel Eyde (1850–1931), norsk konsul og skipsreder
* Sam Eyde (1866–1940), norsk ingeniør og industriherre
* Katja Eyde Jacobsen (født 1978), norsk filmregissør
* Joakim Eyde (født 1991), norsk fotballspiller 

## Referanser
Snåsa (valgkrets)

**Snaasen** (moderne skrivemåte: *Snåsa*) var en valgkrets i Nordre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Snaasen valgte således én representant og én personlig vararepresentant.

Valgkretsen Snaasen bestod av ladestedet Steinkjer og herredene Egge, Beitstad, Malm, Namdalseid, Stod, Snåsa, Nordli (fra 1915), Sørli (fra 1915), Grong, Høylandet og Overhalla med rundt 20&nbsp;000 innbyggere og 10&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Se også
*Liste over stortingsrepresentanter for Nord-Trøndelag

## Referanser
Cox (andre betydninger)

**Cox** er etternavn for flere personer, stort sett av britisk opprinnelse:

*David Cox den eldre (1783–1859) engelsk tegner og landskapsmaler.
* David Cox den yngre, sønnen tok etter sin far, men ble ikke så kjent.
* David Cox (statistiker), engelsk statistiker ( - 2022)
Jens Østby

**Jens Marius Østby** (født 9. september 1919 i Søndre Land, død 4. april 2014 samme sted) var en norsk skihopper som representerte Oslo Politis IL og Søndre Land Skilag. 

Han ble nummer 3 i Holmenkollens spesialhopprenn i 1940 og 1949. I 1940 satte han bakkerekord i Holmenkollbakken med 68 meter. Østby ble nummer 4 i NM i 1949. Jens Østby døde 4. april 2014 i Søndre Land.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 40-41 og 462, digitalisert av Nasjonalbiblioteket)
Høgoyggj

**Høgoyggj** (396 moh.) er et fjell på Stóra Dímun på Færøyene.

Fjellet er det høyeste punktet på Stóra Dímun, men kun Færøyenes 250. høyeste fjell totalt sett.

## Referanser
Namdalen (valgkrets)

**Namdalen** var en valgkrets i Nordre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Namdalen valgte således én representant og én personlig vararepresentant.

Valgkretsen Namdalen bestod av Ytre Namdalen, det vil si ladestedet Namsos og herredene Klingen/Klinga, Vemundvik, Fosnes, Otterøy fra 1915, Flatanger, Nærøy, Vikten/Vikna, Leka, Gravvik fra 1909, Kolvereid og Foldereid med rundt 20&nbsp;000 innbyggere og 10&nbsp;000 stemmeberettigede etter innføringen av kvinnelig stemmerett.

## Valgresultat

*Stortinget forkastet valget. Nyvalget ble avholdt 23. februar 1910.

## Stortingsrepresentanter

## Se også
*Liste over stortingsrepresentanter for Nord-Trøndelag

## Referanser
Dyggve

**Dyggve** (gammelnorsk: *Dyggvi*) var en mytisk konge i Uppsala i Svitjod (Sverige) av Ynglingeætten. Dyggve er omtalt i kildene Ynglingatal av skalden Tjodolv den kvinværske, Historia Norvegiæ og i Ynglingesagaen av Snorre Sturlason som sønn av den mytiske Uppsalakongen Domar og hans kone Drott som var datter av kong Damp (Rigs sønn) og søster av kong Dan den storlåtne som Danmark er oppkalt etter., og han nedstammet ifølge myten fra guden Yngve-Frøy. Hans eksistens er høyst tvilsom. Ynglingatal og de senere nedskrivinger har primært hatt som formål å legitimere Ynglingeætten og Harald Hårfagres slekt gjennom å legge fram deres ættlinjer direkte tilbake til de norrøne gudene.

Dyggve skal ha vært den første i sin ætt som brukte kongsnavnet og også Yngves (Yngve-Frøys) navn. Hans etterslekt kaltes derfor Ynglinger. Han skal ha dødd sottedøden og etter sin død fikk han ekte Lokes datter Hel. I Tjodolvs dikt Ynglingatal heter det om Dyggve:

:*Jeg sa ei løgn*
:*men Dyggves lik*
:*har nå Hel*
:*helst til gammen,*
:*Ulvs og Narves*
:*søster fikk*
:*kåre seg*
:*til mann en konge*
:*og Lokes datter*
:*lekte da*
:*med Yngve-folkets*
:*eneherre.* 

Sønnen Dag den vise tok over riket etter farens død.

## Referanser
Filosofiåret 1885

**Filosofiåret 1885** er en oversikt over hendelser, utgivelser og personer med tilknytning til filosofi i 1885.

## Hendelser

## Publiseringer

## Fødsler

## Dødsfall


Fil:Terenzio Mamiani.jpg|Terenzio Mamiani(1799-1885)
Fil:Ernest Hello by Vallotton.jpg|Ernst Hello(1828-1885)
Fil:Stanisław Ignacy Witkiewicz.jpg|Stanisław Ignacy Witkiewicz(1885-1939)
Fil:Jose de la Riva Aguero y Osma.jpg|José de la Riva-Agüero y Osma(1885-1944)
Fil:Dr S Z Hasan --.jpg|Syed Zafarul Hasan(1885-1949)
Fil:Herman Sörgel.jpg|Herman Sörgel(1885-1952)
Fil:Alain Locke - NARA - 559203.jpg|Alain LeRoy Locke(1885-1954)
Fil:Alexander Rüstow.jpg|Alexander Rüstow(1885-1963)
Fil:Romano_Guardini_um_1920.JPG|Romano Guardini(1885-1968)
Fil:Lukács György.jpg|Georg Lukács(1885-1971)
Fil:Bundesarchiv Bild 183-27348-0008, Berlin, Ernst Bloch auf Begegnung der Geistesschaffenden.jpg|Ernst Bloch(1885-1977)


## Referanser
Gunnar Bragi Sveinsson

**Gunnar Bragi Sveinsson** (født 9. juni 1968) er en islandsk politiker og medlem av Alltinget for Framsóknarflokkurinn. Han har vært utenriksminister siden 23. mai 2013.
Han ble valgt inn på Alltinget for første gang i 2009 og var parlamentarisk leder i perioden 2009-2013.

## Referanser


## Eksterne lenker
* 
* 
*  Gunnar Bragi Sveinsson hos althingi.is
Árnessýsla

**Árnessýsla** er et fylke på Island. Det befinner seg i regionen Suðurland. Det er sju kommuner i fylket og de største byene er Selfoss, Hveragerði og Þorlákshöfn. De mest kjente stedene i fylket er Gullfoss, Geysir og Þingvellir nasjonalpark.
Rangárvallasýsla

**Rangárvallasýsla** er et fylke på Island. Det befinner seg i regionen Suðurland. De tre kommuner i fylket er Rangárþing ytra, Rangárþing eystra og Ásahreppur. De mest kjente stedene i fylket er Skógar og Þórsmörk.
Vestur-Skaftafellssýsla

**Vestur-Skaftafellssýsla** er et fylke på Island. Det befinner seg i regionen Suðurland. De to kommuner i fylket er Skaftárhreppur og Mýrdalshreppur og de viktigste byene er Vík og Kirkjubæjarklaustur.
Austur-Skaftafellssýsla

**Austur-Skaftafellssýsla** er et fylke på Island. Det befinner seg i regionen Austurland. Den eneste kommunen i fylket er Hornafjörður. Den største byen er Höfn og de mest kjente stedene i fylket er Vatnajökull og Skaftafell-nasjonalpark.
Norður-Múlasýsla

**Norður-Múlasýsla** er et fylke på Island. Det befinner seg i regionen Austurland. Kommunene i fylket er Vopnafjörður, Fljótsdalshérað, Fljótsdalur og en del av Langanesbyggð. De største byene er Egilsstaðir, Fellabær og Vopnafjörður.
Dag den vise

**Dag den vise** (gammelnorsk: *Dagr*, *Dagr Spaka*) var en mytisk konge i Uppsala i Svitjod (Sverige) av Ynglingeætten. Dag er omtalt i kildene Ynglingatal av skalden Tjodolv den kvinværske, Historia Norvegiæ og i Ynglingesagaen av Snorre Sturlason som sønn av den mytiske kong Dyggve og han nedstammet ifølge myten fra guden Yngve-Frøy. Hans eksistens er høyst tvilsom. Ynglingatal og de senere nedskrivinger har primært hatt som formål å legitimere Ynglingeætten og Harald Hårfagres slekt gjennom å legge fram deres ættlinjer direkte tilbake til de norrøne gudene.

Dag ble sagt å være så klok at han skjønte fuglemål. Han hadde en spurv som han sendte rundt i mange land og fortalte ham hva som skjedde rundt om. En gang satte spurven seg i en åker for å spise og ble drept ved at bonden kastet en stein på den. Dag ble rasende da han fikk rede på dette og rustet ut en hær som dro til Gotland (hvor spurven var drept) og herjet og drepte mange. På vei tilbake skulle han over en elv. Der kom en arbeidstrell løpende og kastet en høygaffel inn i flokken. Den traff Dag i hodet og tok livet av ham.

I Tjodolvs dikt Ynglingatal heter det om Dag:

:*Dag, jeg hørte,*
:*døden hentet,*
:*- på sin ferd*
:*han ære søkte –*
:*da den vise*
:*til Vorve kom,*
:*spydslynger*
:*på spurvehevn.*
:-
:*Og det ord*
:*i austerveg*
:*kongens menn*
:*fra kampen bar,*
:*at høyforken der*
:*drepte gramen,*
:*en slik som sprer*
:*Sleipnes nattverd.*

Ifølge Snorre var det Dags sønn Agne tok over kongeriket etter far sin da han var død. I Historia Norvegiæ oppgis det at Dag ble etterfulgt av sin sønn Alrik (Alrek) som ble slått i hjel av sin bror Eirik. Snorre mener Alrik og Eirik var Agnes sønner.

## Referanser
Eygló Harðardóttir

**Eygló Harðardóttir** (født 12. desember 1972) er en islandsk politiker og medlem av Alltinget for Framsóknarflokkurinn. Hun har vært sosialminister siden 23. mai 2013. Hun ble aktiv i lokalpolitikken i 2003 og ble valgt inn som medlem av Alltinget i 2008.

Hun er utdannet innen kunst fra Stockholms universitet og økonomi fra Universitetet på Island.

## Referanser


## Eksterne lenker
* Eygló Harðardóttir hos althingi.is
Suður-Múlasýsla

**Suður-Múlasýsla** er et fylke på Island. Det befinner seg i regionen Austurland. De største byene er Neskaupstaður, Eskifjörður, Reyðarfjörður, Fáskrúðsfjörður, Stöðvarfjörður, Breiðdalsvík og Djúpivogur.
Agne

**Agne** (norrønt: *Agni*, *Hogne* eller *Agni Skjálfarbondi*) var en mytisk konge i Uppsala i Svitjod (Sverige) av Ynglingeætten. Agne er omtalt i kildene Ynglingatal av skalden Tjodolv den kvinværske og Historia Norvegiæ som sønn av Alrik som var Dag den vises sønn, og i Ynglingesagaen av Snorre  Sturlason og fornaldersagaen Hvordan Norge ble bygd (*Hversu Noregr byggðist*) som sønn av Dag den vise og far til Alrik. Hans eksistens er høyst tvilsom. Ynglingatal og de senere nedskrivinger har primært hatt som formål å legitimere Ynglingeætten og Harald Hårfagres slekt gjennom å legge fram deres ættlinjer direkte tilbake til de norrøne gudene.

Agne var en mektig og navngjeten hærmann. Han dro på felttog mot Finland og slo den finske høvdingen Froste (som oppgis å være sønn av Snø den gamle). Han røvet med seg Frostes datter Skjålv (norrønt: *Skjálf*) som han senere giftet seg med, og også hennes bror Loge (norrønt: *Loga*). Under drikkegildet da Agne giftet seg med Skjålv, hadde Agne på seg en halsring av gull etter sin tipp-tipp-oldefar Visbur. Agne ble, ifølge Snorre, svært drukken og sovnet i teltet sitt. Skjålv bandt da et tau i halsringen og fikk sine menn til å henge Agne i et tre hvor han døde. Liket av Agne ble brent ved det sted som siden heter Agnafit, ved Stockholm.

I Tjodolvs dikt Ynglingatal heter det om Agne:

:*Underlig var det*
:*om Agnes hær*
:*likte Skjålvs*
:*listige råd,*
:*da i lufta*
:*Loges dis*
:*heiste kongen*
:*ved halsringen;*
:*han ved Taur*
:*temme måtte*
:*Hagbards hest*
:*henge i galgen*

Ifølge Snorre ble Agne etterfulgt som konge av sine og Skjålvs tvillingsønner Alrik og Eirik som ifølge legenden slo hverandre i hjel med sine hestebissel. Historia Norvegiae forteller at Agne – som der (feilaktig?) kalles Hogne, ble etterfulgt av sin sønn Ingjald (Yngve).

## Referanser
Martti Huhtala

**Martti Elias Huhtala** (født 12. november 1918 i Rovaniemi, død 25. oktober 2005 samme sted) var en finsk kombinertløper som representerte Ounasvaaran Hiihtoseura. I OL i St. Moritz i 1948 tok han sølvmedalje i kombinert og ble nummer 10 på 18&nbsp;km langrenn. I VM i Lake Placid i 1950 ble han nummer 7 i kombinert og 20 på 18&nbsp;km. Huhtala ble finsk mester i kombinert i 1948, tok sølvmedalje i 1947 og bronse i 1943.

Huhtale ble nummer 3 i Holmenkollens kombinertrenn i 1948. Utenom tredjeplassen i 1943, da Lahtisspelen fungerte som finsk mesterskap, ble han også nummer 3 i Lahtis i 1947, nummer 2 i 1946 og 1948, og han vant kombinertrennet i 1945.

Huhtala var offiser av yrke, og nådde til slutt graden oberstløytnant. Etter at han ble pensjonert fra det militære, arbeidet han som banksjef til han ble pensjonist i 1975. Han var leder for skiklubben Ounasvaaran Hiihtoseura i årene 1955-56 og 1968-71.

## Referanser


## Kilder
* Sports Reference: Martti Huhtala  (besøkt 12. november 2013)
* Helsingin Sanomat: Martti Huhtala  (minneord, 25. oktober 2005, besøkt 12. november 2013)
* Jakob Vaage, Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5 (s. 224 digitalisert av Nasjonalbiblioteket)
* Lahden Kaupunginmuseo (Lahtis bymuseum): Salpausselän kisat - Lahti Ski Games (alle resultatene)

## Eksterne lenker
*
Niklaus Stump

**Niklaus Stump** (født 23. desember 1920 i Toggenburg, død 30. april 2005 i Wildhaus) var en sveitsisk skiløper. Han var i siste halvdel av 1940-tallet blant  de beste i Sveits i både de nordiske grenene og utfor, og ble i 1946 sveitsisk mester i firerkombinasjonen hopp, langrenn, slalåm og utfor. I 1947 ble han den første ikke-skandinav som kom på pallen i kombinert i Holmenkollen, da han ble nummer 2. I OL i St. Moritz i 1948 ble han nummer 4 i kombinert, 20 på 18 km langrenn, og var på det sveitsiske laget som ble nummer 5 på 4 x 10 km stafett.

## Kilder
*  
* Ostschweizer Skiverband: Protokoll der 85. Delegiertenversammlung vom Samstag, 28. Mai 2005, in Stein SG (besøkt 12. november 2013)
* Jakob Vaage, Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5 (s. 224 digitalisert av Nasjonalbiblioteket)

## Eksterne lenker
*
Christoffer Gade Rude

**Christoffer Gade Rude** (født 26. april 1839, død 6. mars 1901) var en norsk fotograf fra Drammen.

Rude hadde fotoatelier i Drammen fra 1865 til sin død. I tillegg var han innehaver av en filial i Christiania.

Han var far til Ernest Rude.

## Referanser
Asbjørn Støholen

**Asbjørn Støholen** (født 18. februar 1918 på Tynset, død 10. mai 2000) var en norsk kombinertløper og langrennsløper som representerte Tynset IF. Han ble nummer 2 i Holmenkollens kombinertrenn i 1946. Samme år var han på Nord-Østerdals lag som tok bronsemedalje på 4 x 10 km stafett i NM. I 1948 var han på Nord-Østerdal skikrets' lag som fikk Norges Skiforbunds kretspokal som beste 3-mannslag i kombinert i NM.

Støholen var formann i Tynset IF i årene 1948-50. Han stiftet i 1953 bygningsfirmaet Støholen Entreprenør AS, som blant annet bygget Tynset rådhus (åpnet 1975).

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 103, 104 og 424, digitalisert av Nasjonalbiblioteket)
San Antonio (Belén)

**San Antonio** er en by og administrasjonssentrum i kantonen Belén i provinsen Heredia i Costa Rica. Distriktet San Antonio hadde 9&nbsp;942 innbyggere i 2011.

## Referanser
Linos (mytologi)

**Linos** (gresk: Λῖνος) er i henhold til gresk mytologi den musikalske sønnen til Oiagros, en konge av Trakia, og hans mor var en av musene, enten Urania eller Kalliope. Antallet myter som oppgir ulikt farskap er like mange, blant disse er Apollon og Hermes.

En bror av ham var den enda mer musikalske Orfeus, og det ble sagt at det var Linos som lærte sin bror musikk. Deretter skal han lært opp Herakles. Linos dro til Theben og ble borger av byen. I henhold til en legende skrev han historien om Dionysos og om andre mytiske legender i pelasgernes skrift. Hans liv ble avsluttet da han kritiserte Herakles for hans musikalske feil, og den irriterte kjempen, som ikke kunne styre sine krefter, slo ham i hjel med hans egen lyre.

Linos kan vært personifiseringen av en klagesang eller jamring (*[[threnoi]]*) da det var en klassisk gresk sangsjanger kjent som *linos*, slik som det blant annet står i *[[Iliaden]]*:

:*«Midt iblant bærerne lokket en gutt av den klingende lyre*
:*liflige toner og sang med sin spede og barnlige stemme*
:*Linos' deilige kvad...»*

Det var en form for klagesang, og som tidvis kan bli oppfattet som en jamring for Linos selv. Det vil redegjøre for at han ble beskrevet som en sønn av Apollon med en muse.

Det eksisterte også en tradisjon som oppfattet Linos (eller en annen av samme navn) som en sønn av Apollon med nereiden Psamathe. Hennes far var kong Krotopos av Argos, og da hun fryktet faren, la hun fra seg barnet som ble funnet og drept av sauehunder. Av denne grunn, ble det sagt, sendte Apollon i raseri hevnånden Poine for å straffe Argos' borgere og som rev småbarna fra mødrene i byene. Krotopos drepte Poine, og det førte til en andre straff som rammet byen da den ble herjet av en pest.

## Referanser
Lyngvær

**Lyngvær** er ei bygd og en grunnkrets i Strauman-området i Vågan kommune i Nordland.

Lyngvær grunnkrets omfatter området fra Mjåsundhalsen i vest til Finnmarkdalen på sørsiden av Olderfjorden i øst. Innbyggertallet i grunnkretsen siden 2000:

## Historie
Lyngvær var i tidligere tider et sentralt handelssted på Austvågøy i Lofoten. Lyngvær hadde fast anløp av lokale dampbåter. En periode var det DS «Børøysund» som seilte lokalfart i Lofoten og Vesterålen, og blant annet anløp Lyngvær.

I 1955 åpnet Lofotens første fergesamband fra Lyngvær. Det var et trekantsamband over Gimsøystraumen mellom Lyngvær, Smorten og Sundklakk. Dermed ble Austvågøya, Gimsøya og Vestvågøya knyttet sammen. Senere ble også ferjeleiet Framnes i Olderfjorden på Austvågøya tatt inn i sambandet, slik at det ble forbindelse til bygdene Olderfjorden nord, Kleppstad, Rystad, Sydalen, Gravermarka og Brenna.

## Referanser
Eyjafjarðarsýsla

**Eyjafjarðarsýsla** er et fylke på Island. Det befinner seg i regionen Norðurland eystra. De seks kommunene i fylket er Akureyri, Grímseyjarhreppur, Dalvíkurbyggð, Eyjafjarðarsveit, Arnarneshreppur og Hörgársveit. De største byene er Akureyri og Dalvík.
Skagafjarðarsýsla

**Skagafjarðarsýsla** er et fylke på Island. Det befinner seg i regionen Norðurland vestra. Kommunene i fylket er
Akrahreppur og Skagafjörður. De største byene er Sauðárkrókur, Hofsós og Varmahlíð.
Austur-Húnavatnssýsla

**Austur-Húnavatnssýsla** er et fylke på Island. Det befinner seg i regionen Norðurland vestra. De fire kommunene i fylket er Húnavatnshreppur, Blönduós, Höfðahreppur og Skagabyggð. De største byene er Blönduós og Skagaströnd.
Finn Arheim

**Finn Arheim** (født 14. mai 1916 i Røra i Nord-Trøndelag, død 4. desember 1944) var en norsk motstandsmann.  
Arheim gikk på Hamar katedralskole. Han kjempet for Norge i krigen 1940 og gikk senere inn i Milorg. Han bodde på Frydenhaug gård utenfor Drammen.

4. desember 1944 ble han arrestert av Gestapo som en del av operasjon *[[Blumenpflücken]]* og skutt i et skogholt i nærheten av nåværende Fosseveien i Drammen. Finn Arheim etterlot seg kone og to barn

## Referanser
EM i troppsgymnastikk 2008

**Europamesterskapet i troppsgymnastikk 2008** for senior og junior ble arrangert i Gent i Belgia. Dette mesterskapet var for klubblag, ikke for landslag.

Konkurranseformen var *TeamGym*, slik at det konkurreres sammenlagt i frittstående, tumbling og trampett.

## Resultater, senior
### Mix

### Kvinner

### Herrer

## Eksterne lenker
* DGF - TeamGym - EM TeamGym 2008 - 25/10-2008
Vestur-Húnavatnssýsla

**Vestur-Húnavatnssýsla** er et fylke på Island. Det befinner seg i regionen Norðurland vestra. Den eneste kommune i fylket er
Húnaþing vestra. De største byene er Hvammstangi og Laugarbakki.
Rasmus A. Sivertsen

**Rasmus André Sivertsen** (født 1972) er en norsk filmregissør og animatør. Han er utdannet ved animasjonslinjen ved Høgskolen i Volda og har regissert 12 spillefilmer, alle animasjonsfilmer.

Han debuterte som filmregissør med animasjonsfilmen ''Kurt blir grusom'' i 2008. Han vant Amandaprisen i kategorien «Beste barnefilm» for *[[Pelle politibil på sporet]]* i 2013, for *[[Solan og Ludvig – Jul i Flåklypa]]* i 2014, for *[[Knutsen & Ludvigsen og den fæle Rasputin]]* i 2015 og for *[[Dyrene i Hakkebakkeskogen (film)|Dyrene i Hakkebakkeskogen]]* i 2016.

## Filmografi
* 2003: *[[Kaptein Sabeltann (tegnefilm)|Kaptein Sabeltann]]* – medregissør
* 2007: *[[Kutoppen]]* (TV-serie) – regissør
* 2008: *[[Kurt blir grusom]]* – regissør
* 2009: *[[Fanthomas]]* (TV-serie) – regissør (10 episoder)
* 2010: *[[Pelle Politibil går i vannet]]* – regissør
* 2011: *[[Sex og SingelSiv]]* (TV-serie) – regissør
* 2011: *[[Monarkiet (TV-serie)|Monarkiet]]* (TV-serie) – regissør
* 2013: *[[Pelle politibil på sporet]]* – regissør
* 2013: *[[Solan og Ludvig – Jul i Flåklypa]]* – regissør
* 2015: *[[Knutsen & Ludvigsen og den fæle Rasputin]]* – regissør
* 2015: *[[Solan og Ludvig - Herfra til Flåklypa]]* – regissør
* 2016: *[[Dyrene i Hakkebakkeskogen (film)|Dyrene i Hakkebakkeskogen]]* – regissør
* 2018: *[[Månelyst i Flåklypa]]* – regissør
* 2019: *[[Kaptein Sabeltann og Den Magiske Diamant|Kaptein Sabeltann og den magiske diamant]]* – regissør
* 2022: *[[Helt Super (animasjonsfilm)|Helt Super]]* – regissør
* 2022: *[[Rekorden]]* (kortfilm) – regissør
* 2022: *[[Folk og røvere i Kardemomme by (2022)|Folk og røvere i Kardemomme by]]* – regissør
## Eksterne lenker
* 
* 
* Rasmus A. Sivertsen hos NFI.no
Konfliktåret 1943

## Konflikter
* Andre kinesisk-japanske krig (1937-1945)
** Japan på den ene siden
** Kina på den andre siden

* Andre verdenskrig (1939-1945)
** Tyskland, Italia og Japan på den ene siden
** Storbritannia og Frankrike, Sovjetunionen og USA (fra desember) på den andre siden

## Hendelser
* 31. januar - De tyske styrkene i slaget om Stalingrad gir opp.
* 28. februar - Motstandsbevegelsen gjennomfører tungtvannsaksjonen.
* 15. mars - Tyskland vinner motoffensiven ved Kharkov.
* 16. mai - Jürgen Stroop slo ned opprøret i Warszawagettoen; jødene føres til Treblinka.
* 17. mai - RAF ødelegger Ederdemningen med Operasjon Chastise.
* 5. juni - Slaget ved Kursk innledes (Operasjon Citadel).
* 17. august - De allierte har erobret Sicilia og avslutter Operasjon Husky.
* 23. august - Den røde armé vinner slaget ved Kursk.
* 6. oktober - Himmler taler om holocaust på Posenkonferensen.
* 3. november - Tyskland avslutter Aksjon Reinhardt med Aksjon Erntefest;  jøder drepes i Majdanek og andre leirer ved Lublin.
* 23. november - USA vinner slaget om Tarawa; del av slaget om Guadalcanal.

## Referanser


## Eksterne lenker
*
Blackbelt Andersen (album)

***Blackbelt Andersen*** er debutalbumet til Blackbelt Andersen. Det ble lansert av Full Pupp i 2010.

Albumet ble godt mottatt av norske musikkanmeldere. Dagsavisens anmelder Bernt Erik Pedersen beskriver musikken som «rent instrumental housemusikk inspirert både av post-disco, acid house og Detroit-Techno» og kaller albumet «eksepsjonelt velprodusert». Aftenpostens anmelder Robert Hoftun mener plata er «direkte dansbar og perfekt til sofalytting på en og samme tid.» Bergens Tidendes anmelder Walter N. Wehus syns musikken blir «litt for svevende og atmosfærisk [på dansegulvet], på tross av taktfaste rytmer (og ja da - bongotrommer)».

## Spor
1. «Lørdag Del 1» (6:02)

2. «Søndag» (6:44) 	

3. «Sirup» (8:53) 	

4. «Mamma» (5:41) 	

5. «Nattmanøver» (8:27) 	

6. «Ditråit» (5:59) 	

7. «Kuk Av Stål» (10:18) 	

8. «November» (7:16) 	

9. «Sandoz» (7:28)

10. «Lørdag Del 2» (7:22)

## Referanser
Arbo

**Arbo** er en dansk-norsk slekt som stammer fra Ærø i Danmark, og slektsnavnet er trolig avledet av *Arøbo*. Den eldste kjente stamfaren er Povel Thomassen Arbo (død før 1699), som var skolemester og rådstueskriver. Hans sønnesønn Peter Arbo (1689–1761) flyttet til Norge og etablerte en trelastforretning på Strømsø sammen med sin svoger Mads Madsen Wiel. Han var far til sogneprest i Ramnes Christian Arbo (1726–73), som var far til kjøpmann på Strømsø Peter Wølner Arbo (1756–1829), som var farfar til historiemaleren Peter Nicolai Arbo (1831–92). Gulskogen gård ble bygget for trelasthandler Peter Nicolai Arbo.

## Se også
*Arbo Høeg, et rederi startet av Thomas Arbo Høeg

## Litteratur
*W. Lassen: Norske Stamtavler I, Kristiania 1868.
*Norske Slægter 1912, s. 22–23.
* Hans Cappelen: *Norske slektsvåpen*, Oslo 1969 (2. opplag 1976), side 53
Marius Holm

**Marius Holm** (født 1975) er en norsk landbrukskandidat som siden 2021 er konserndirektør for kommunikasjon og samfunnskontakt i Vy. I 2023 ble han ny styreleder i Regnskogfondet.

## Utdanning
Holm er utdannet cand.agric. i økonomi og ressursforvaltning fra Universitetet for miljø- og biovitenskap.

## Karriere
Han var ansatt i miljøvernorganisasjonen Bellona fra 2000 til 2011; siden 2006 var han organisasjonens nestleder. I 2011 ble han ansatt i kommunikasjonsbyrået Burson-Marsteller. Fra høsten 2012 til høsten 2021 var han daglig leder i miljøstiftelsen ZERO. I forbindelse med ansettelsen som ny leder i ZERO omtalte ZEROs styreleder, Erik Espeset, Holm som «den innen miljøbevegelsen som er mest skolert når det gjelder klimapolitikk og teknologiske klimaløsninger.»

I 2021 ble han ansatt som konserndirektør for kommunikasjon og samfunnskontakt i Vy.

## Referanser
Konfliktåret 1942

## Pågående konflikter
* Andre kinesisk-japanske krig (1937-1945)
** Japan på den ene siden
** Kina på den andre siden

* Andre verdenskrig (1939-1945)
** Tyskland, Italia og Japan på den ene siden
** Storbritannia og Frankrike, Sovjetunionen og USA (fra desember) på den andre siden

## Hendelser
* 20. januar - Administrativ samordning av holocaust på Wannsee-konferansen.
* 15. februar - Japan seirer i slaget om Singapore.
* 18. april - Doolittle-raidet, amerikansk bombeangrep mot Japan.
* 7. juni - USAs marine seirer i slaget ved Midway i Stillehavet.
* 4. juli - Tyskland vinner slaget om Sevastopol etter stor innsats.
* 7. august - De allierte innleder slaget om Guadalcanal på Salomonøyene.
* 19. august - Diepperaidet misslyktes for britiske og kanadiske tropper.
* 21. august - Tyskland innleder slaget om Stalingrad og har framgang.
* 3. november - Britene vinner mot tyske og italienske styrker i det andre slaget om El Alamein i Egypt.
* 8. november - De allierte stiger i land i Marokko; Operasjon Torch.

## Referanser


## Eksterne lenker
*
Automoliini

**Automoliini** er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore, avlange, mørkt brunlige skarabider. Kroppen er matt og fint hårete.

## Levevis
Larvene lever i jorda, der de eter røtter.

## Utbredelse
Denne gruppen lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Automoliini Britton, 1978
******* Slekten *[[Aplopsis]]* Blanchard, 1850 - 20 arter 
******* Slekten *[[Automolius]]* Britton, 1978 - 30 arter
******* Slekten *[[Brittonius]]* Özdikmen & Demir, 2008 (= *Bryantella* Britton, 1978, ikke Chickering, 1946) - én art
******* Slekten *[[Maechidius]]* MacLeay, 1819 - 105 arter - ofte plassert i en gruppe for seg, Maechidiini
******* Slekten *[[Phyllochlaenia]]* Blanchard, 1846 - 2 arter

## Kilder
* Oversikt over gruppen

## Eksterne lenker
* 
* Bildegalleri over australske arter
* The Tasmanian Forest Insect Collection - *Automolius depressus* https://web.archive.org/web/20131113100652/http://www.tfic.net.au/SpeciesPages/Automolius%20depressus.html
* Insects of Tasmania - *Phyllochlaenia villosa* https://sites.google.com/site/insectsoftasmaniacoleoptera/suborder-polyphaga/scarabaeidae-scarab-beetles/genus-phyllochlaenia
Svartjord

**Svartjord** (fra russisk **, *tsjernoziom*, «svartjord») er et nesten helt svart jordsmonn med opptil én meter dyp humus. Svartjord skapes i grovkornet, veldrenert og kalkrik jord, og forekommer først og fremst i steppelandskap. Svartjord er blant verdens mest fruktbare jordsmonn, og en stor del av verdens hvetedyrking foregår i slik jord. Store områder med svartjord og lignende jordtyper finnes nord og øst for Svartehavet, i Mellom- og Sørøst-Europa, på prærien i Nord-Amerika og på pampasen i Sør-Amerika.

## Referanser
Tveit skisenter

**Tveit skisenter** er et alpinanlegg i Kristiansand kommune. Anlegget ble påbegynt i 1972 av entusiaster fra Ve skole. Sentralt i dette var lærer Svenn Johannessen og rektor Øyvind Harket. Anlegget fikk skitrekk og teknisk utstyr inkludert snøproduksjon og løypeprepareringsutstyr i 1985. Skitrekket ble offisielt åpnet den 6. januar 1986. Anlegget driftet bra frem til 1990, men grunnet mange grønne vintre var det laber aktivitet de neste ti årene. Anlegget ble overført til Tveit Idrettslag i 1997, og de står i dag som eneste eier av anlegget. Anlegget har de senere årene blitt oppgradert med betydelig økt snøproduksjonskapasitet, flere og mer fleksible maskiner samt generell oppjustering. I 2012/2013 var det 94 driftsdager i anlegget.

## Eksterne lenker
* Offisielle nettsider
Runebommehammeren fra Rendalen

**Runebommehammeren fra Rendalen** ble funnet i en steinrøys ved gården Nordset i Øvre Rendal i 1939. En runebommehammer (sørsamisk *viehtjere*) er sammen med viserne en del av redskapene som brukes til runebommen (*gievrie*). Funnet tolkes som et uttrykk for samisk bosetting i Østerdalen i middelalderen. Hammeren eies av Kulturhistorisk museum, Oslo. 

Hammeren har ornamenter i to ulike stiler, et på hver side av den. Den ene siden har dekor i den norrøne ringeriksstilen, og ble derfor først stilhistorisk datert av Gjessing til 1000-tallet. Den andre siden har dekor i samisk flettebåndsornamentikk. Dette tolkes som et hybrid kulturuttrykk. Hammeren er i 1979 C14-datert til 1160-1260.

Funnstedet ligger ca 1 km sørøst for Øvre Rendal kirke. Hammeren ble funnet sammen andre gjenstander: spydspisser, håndsnellehjul av stein, en lysestake, ei saks og en fragmentarisk rytterspore. Med utgangspunkt i en stilhistorisk datering av sporen antas det at gjenstandene som helhet har havnet i røysa på 1400-tallet. 

## Referanser


## Eksterne lenker
* ''En mangetydig vietjere fra Rendalen'', artikkel hos Norgeshistorie.no
Ytre Rymden Dansskola (album)

***Ytre Rymden Dansskola*** er debutalbumet til Ytre Rymden Dansskola. Det ble lansert av Full Pupp i 2009.

Anmdelder i nettmagasinet *FLY*, Gerry Hectic omtaler albumet som «pensum» for «studenter av norsk nu-disco». Han er spesielt begeistret for de tre lengste sporene på skiva, «Kjappfot», «Magadrag» og «Afterski», hvor «duoen får lydlandskapene inn i en groove som låter like bra [som sporenes lengde]». Lydlandskapet i «Afterski» er «like kaldt som en skitur i Norden».

## Spor
1. «1001 Natt» (3:48) 	

2. «Haraball» (4:26)

3. «Kjappfot» (7:39) 	
	
4. «Kahluha Madness» (5:48) 	
	
5. «Norlys» (4:47) 	
	
6. «Boogie Bus» (4:43) 	
	
7. «Magadrag» (8:59) 	
	
8. «Afterski» (8:35) 	
	
9. «U-Sving» (5:06) 	

10. «Bange Anelser» (5:01)	
	
11. «Over Og Ut» (2:21)

## Referanser
Thomas Allom

**Thomas Allom** (født 13. mars 1804, død 21. oktober 1872) var en britisk arkitekt, kunstner og illustratør av geografiske skildringer. Han var blant grunnleggerne av det som senere ble Royal Institute of British Architects (RIBA). Han tegnet mange bygninger i London, som St Peters kirke i Notting Hill og deler av herskapshusene Ladbroke Estate i Notting Hill. Sammen med Charles Barry sto han for mange staselige bygg, hvor Houses of Parliament er mest velkjent.

Som illustratør er han mest kjent for *Constantinople and the Scenery of the Seven Churches of Asia Minor*, utgitt i 1838, og *China Illustrated*, fra 1845.

Han var lærling hos arkitekten Francis Goodwin fra 1819 til 1826, og studerte deretter ved Royal Academy, hvor spesielt kirkedesignen vekket interesse. Han fikk så oppdrag som Church of Christ i Highbury i 1850, St Peters kirke i Notting Hill i 1856, samt flere andre både i og utenfor London.

## Illustratør
I det 21. århundre er han bedre kjent for sine landskaper, som ble brukt som illustrasjoner for reisebeskrivelser. Fra 1820 og videre reiste han mye både i Storbritannia, Europa og Lilleasia (1834) og laget hundrevis av skisser og tegninger mens han reiste. Tegningene ble så omsatt til stikk som ble trykket og innbundet som bøker. Kinaprospektene er laget ut fra andres reisebeskrivelser, og slik sett en kunstnerisk fortolkning.

## Siste arbeider
Helsen ble etter hvert til hinder for produktiviteten (hjertetrøbbel), noe som gjorde seg gjeldende fra 1860, selv om han ikke trakk seg tilbake før 1870. I 1865 tegnet han mausoleet som ble reist på West Norwood Cemetery for det tidligere parlamentsmedlemmet George Dodd, og kirken Holy Trinity Church i Castelnau i sydvest-London. Holy Trinity Church som han tegnet i 1868, var hans lokale kirke og han donerte £50 til byggekostnadene.

Allom døde i Barnes 68 år gammel, og ble gravlagt på Kensal Green Cemetery.

## Notable bygninger
* St Peter's Notting Hill
* St. Leodegarius' kirke i Basford

## Galleri

File:Newcastle-upon-Tyne from New Chatham engraving by William Miller after T Allom.jpg|Newcastle, gravering etter Alloms tegning
File:Grande Galerie Louvre by Thomas Allom.jpg|*Grande Galérie i [[Louvre]]*
File:Saltram House c.1832.jpg|Saltram House i Plymouth, England
File:Bourges cathedral c1840.jpg|Katedralen i Bourges, stikk etter Alloms tegning
File:Borj el jemejem ou Borj errous ; Tour des cranes.jpg|Burj El Jamajem i Houmt Souk, stålstikk etter Alloms tegning fra Tyrkia-turen


## Referanser


## Litteratur
* Brooks, Diana. *Thomas Allom* (British Architectural Library, 1998).

## Eksterne lenker
* Thoms Allom online (ArtCyclopedia), besøkt 11. juli 2010
* Thomas Allom's Istanbul, besøkt 11. juli 2010
* Inngangen til Golden Horn (akvarell - Christie's), 11. juli 2010